CELEX: 52017PC0640
Language: sl
Date: 2017-11-06
Title: Predlog SKLEP SVETA o stališču, ki se v imenu Evropske unije zavzame v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP.

EVROPSKA KOMISIJA
            Bruselj, 6.11.2017
            COM(2017) 640 final
            2017/0282(NLE)
            Predlog
            SKLEP SVETA
            o stališču, ki se v imenu Evropske unije zavzamev Skupnem odboru EGP glede spremembe Priloge II(Tehnični predpisi, standardi, preskušanje in certificiranje) k Sporazumu EGP.
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Osnutek sklepa Skupnega odbora EGP (priložen predlogu sklepa Sveta) je namenjen spremembi Priloge II (Tehnični predpisi, standardi, preskušanje in certificiranje) k Sporazumu EGP, da se vključi Direktiva (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe
                  1
               .
            
            
               •Skladnost z veljavnimi predpisi s področja zadevne politike
            
            
               Priloženi osnutek sklepa Skupnega odbora EGP razširja obstoječe politike EU na države Efte, ki so del EGP (Norveška, Islandija in Lihtenštajn). 
            
            
               •Skladnost z drugimi politikami Unije
            
            
               Razširitev pravnega reda EU na države Efte, ki so del EGP, z njihovo vključitvijo v Sporazum EGP poteka v skladu s cilji in načeli tega sporazuma, katerega cilj je vzpostaviti dinamičen in homogen Evropski gospodarski prostor, ki bo temeljil na skupnih pravilih in enakih pogojih konkurence. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Zakonodaja, ki jo je treba vključiti v Sporazum EGP, temelji na členih 114, 337 in 43 Pogodbe o delovanju Evropske unije.
            
            
               V členu 1(3) Uredbe Sveta (ES) št. 2894/94
                  2
                o pravilih za izvajanje Sporazuma EGP je določeno, da Svet na predlog Komisije določi stališče Unije glede takih sklepov. 
            
            
               Komisija v sodelovanju z Evropsko službo za zunanje delovanje predloži osnutek sklepa Skupnega odbora EGP kot stališče Unije Svetu v sprejetje. Komisija upa, da bo lahko v najkrajšem možnem času osnutek predstavila v Skupnem odboru EGP.
            
            
               •Subsidiarnost (za neizključno pristojnost) 
            
            
               Predlog je v skladu z načelom subsidiarnosti iz naslednjega razloga. 
            
            
               Cilja tega predloga, tj. zagotoviti homogenost notranjega trga, države članice ne morejo zadovoljivo doseči, zato se zaradi učinkov lažje doseže na ravni Unije. 
            
            
               
                  Vključitev pravnega reda EU v Sporazum EGP poteka v skladu z Uredbo Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru, ki potrjuje izbrani pristop. 
               
            
            
               •Sorazmernost
            
            
               V skladu z načelom sorazmernosti predlog ne presega tistega, kar je potrebno za doseganje navedenega cilja.
            
         
         
            
               •Izbira instrumenta
            
            
               
                  V skladu s členom 98 Sporazuma EGP je izbrani instrument sklep Skupnega odbora EGP. Skupni odbor EGP zagotovi učinkovito izvajanje in delovanje Sporazuma EGP. V ta namen sprejema odločitve v primerih, določenih v Sporazumu EGP. 
               
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
               •Zbiranje in uporaba strokovnih mnenj
            
            
               Ni relevantno. 
            
            
               •Ocena učinka
            
            
               Ni relevantno. 
            
            
               4.PRORAČUNSKE POSLEDICE
            
            
               Proračunskih posledic zaradi vključitve Direktive (EU) 2015/1535 v Sporazum EGP ni pričakovati.
            
            
               5.DRUGI ELEMENTI
            
            
               Glavne prilagoditve, ki jih je zahtevala Efta 
            
            
               Utemeljitev in predlagana rešitev:
            
            
               Opredelitev pojma „tehnična specifikacija“, člen 1(1) c), prilagoditev (a)
            
            
               Prilagoditev zagotavlja, da se stavek „(...) v zvezi s kmetijskimi proizvodi iz (...) člena 38(1) Pogodbe o delovanju Evropske unije (PDEU)“ ne bi uporabil napačno kot del opredelitve pojma „tehnična specifikacija“, ker se člen 38(1) PDEU nanaša na SKP in SRP, instrumenta EU, ki ne sodita v področje uporabe Sporazuma EGP. Enaka prilagoditev se že uporablja v okviru Sporazuma EGP.
            
            
               Zahteve po dodatnih informacijah, člen 5(1), prilagoditev (c)
            
            
               Vključena je bila prilagoditev za zagotovitev zadostne izmenjave informacij med stebrom EU in stebrom Efte. Treba je opozoriti, da se podobna prilagoditev že uporablja v okviru Sporazuma EGP.
            
            
               Posredovanje pripomb, člen 5(2), prilagoditev (d)
            
            
               Prilagoditev pojasnjuje, kako se sporočajo pripombe k osnutkom tehničnih predpisov med stebrom EU in stebrom Efte. Treba je opozoriti, da se enaka prilagoditev že uporablja v okviru Sporazuma EGP.
            
            
               2017/0282 (NLE)
            
            
               Predlog
            
         
         
            
               SKLEP SVETA
            
            
               o stališču, ki se v imenu Evropske unije zavzame
                  v Skupnem odboru EGP glede spremembe Priloge II
                  (Tehnični predpisi, standardi, preskušanje in certificiranje) k Sporazumu EGP.
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti členov 114, 337 in 43 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  3
                ter zlasti člena 1(3) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  4
                (v nadaljnjem besedilu: Sporazum EGP) je začel veljati 1. januarja 1994.
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo II (Tehnični predpisi, standardi, preskušanje in certificiranje) k Sporazumu EGP.
            
            
               (3)Direktivo (EU) 2015/1535 Evropskega parlamenta in Sveta
                  5
                je treba vključiti v Sporazum EGP.
            
            
               (4)Zato bi bilo treba ustrezno spremeniti Prilogo II (Tehnični predpisi, standardi, preskušanje in certificiranje) k Sporazumu EGP. 
            
            
               (5)Stališče Unije v Skupnem odboru EGP bi moralo zato temeljiti na priloženem osnutku sklepa –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki ga je treba v imenu Unije sprejeti v Skupnem odboru EGP glede predlagane spremembe Priloge II (Tehnični predpisi, standardi, preskušanje in certificiranje) k Sporazumu EGP, temelji na osnutku sklepa Skupnega odbora EGP, priloženega temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 241, 17.9.2015, str. 1–15.
               
               
                  
                     (2)
                  UL L 305, 30.11.1994, str. 6–8.
               
               
                  
                     (3)
                  UL L 305, 30.11.1994, str. 6.
               
               
                  
                     (4)
                  UL L 1, 3.1.1994, str. 3. 
               
               
                  
                     (5)
                  Direktiva (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L 241, 17.9.2015, str. 1–15).
               
            
      
    ---documentbreak--- 
      
         
               EVROPSKA KOMISIJA
            Bruselj, 6.11.2017
            COM(2017) 640 final
            PRILOGA
            k predlogu zasklep Sveta o stališču, ki se v imenu Evropske unije zavzamev Skupnem odboru EGP glede spremembe Priloge II(Tehnični predpisi, standardi, preskušanje in certificiranje) k Sporazumu EGP
            
               
         
         
            
               SKLEP SKUPNEGA ODBORA EGP 
                  št. .../2017
               
                  z dne
               
                  o spremembi Priloge II (Tehnični predpisi, standardi, preskušanje in certificiranje)
                  k Sporazumu EGP
               
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Direktivo (EU) 2015/1535 Evropskega parlamenta in Sveta z dne 9. septembra  2015 o določitvi postopka za zbiranje informacij na področju tehničnih predpisov in pravil za storitve informacijske družbe
                  1
                 je treba vključiti v Sporazum EGP.
            
            
               (2)Direktiva (EU) 2015/1535 razveljavlja Direktivo 98/34/ES Evropskega parlamenta in Sveta
                  2
               , ki je vključena v Sporazum EGP in jo je zato treba v okviru Sporazuma EGP razveljaviti.
            
            
               (3)Prilogo II k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Besedilo točke 1 (Direktiva 98/34/ES Evropskega parlamenta in Sveta) v poglavju XIX Priloge II k Sporazumu EGP se nadomesti z naslednjim:
            
            
               „32015 L 1535: Direktiva (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L 241, 17.9.2015, str. 1).
            
            
               Za namene tega sporazuma se določbe Direktive uporabljajo z naslednjimi prilagoditvami: 
            
            
               (a)Drugi pododstavek člena 1(1) (c) se nadomesti z naslednjim: 
            
            
               ,Izraz ,tehnična specifikacija‘ zajema tudi proizvodne metode in postopke, ki se uporabljajo za proizvode, namenjene za prehrano ljudi in živali ter medicinske proizvode, kakor so opredeljeni v členu 1 Direktive 2001/83/ES (Sklep Skupnega odbora EGP št. 82/2002 z dne 25. junija 2002
                  3
               ), kot tudi proizvodne metode in postopke v zvezi z drugimi proizvodi, kadar ti vplivajo na njihove značilnosti.‘; 
            
            
               (b)v členu 5(1) se prvemu pododstavku doda naslednji stavek: 
            
            
               ,Celotno besedilo osnutka tehničnega predpisa, o katerem je bilo poslano uradno obvestilo, mora biti na voljo v jeziku izvirnika in v celoti prevedeno v enega od uradnih jezikov Unije.‘; 
            
            
               (c)V členu 5(1) se doda naslednji pododstavek: 
            
            
               ,Komisija ali države članice prek Komisije na eni strani in Nadzorni organ Efte ali države Efte prek Nadzornega organa Efte na drugi strani lahko zaprosijo za dodatne informacije v zvezi z osnutkom tehničnega predpisa, o katerem je bilo poslano uradno obvestilo.‘; 
            
            
               (d)V členu 5(2) se doda naslednji pododstavek: 
            
         
         
            
               ,Nadzorni organ Efte predloži Komisiji pripombe držav Efte v obliki posameznega usklajenega sporočila, pripombe Komisije in držav članic pa Komisija predloži Nadzornemu organu Efte.‘;
            
            
               (e)Člen 6(3), (4), (5) in (6) se ne uporablja.“ 
            
            
               Člen 2
            
            
               Besedilo točke 5i (Direktiva 98/34/ES Evropskega parlamenta in Sveta) Priloge XI k Sporazumu EGP se črta.
            
            
               Člen 3
            
            
               Besedilo Direktive (EU) 2015/1535 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 4
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP*.
            
            
               
                  4Člen 5
            
            
               Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
            
            
               V Bruslju,
            
            
               
                     Za Skupni odbor EGP
               
               
                     Predsednik
                     Sekretarja
               
               
                     Skupnega odbora EGP
                     
               
            
         
         
            
                  
                     (1)
                  UL L 241, 17.9.2015, str. 1.
               
               
                  
                     (2)
                  UL L 204, 21.7.1998, str. 37.
               
               
                  
                     (3)
                  Dopolnilo EGP št. 49, 3.10.2002, str. 22.
               
               
                  
                     (4)
                  [Navedena ni nobena ustavna zahteva.] [Navedene so ustavne zahteve.]